किसी ने अपने से 4 गुना वजनी पहलवान को पटका, जेद्दा में होगा WWE का मेगा इवेंट
WWE फिर से एक बार मिडिल ईस्ट में एक बड़ा प्रीमियम लाइव इवेंट होस्ट करने वाला है। हाल ही में WWE ने यह ऐलान किया है कि 27 मई को सऊदी अरब के जेद्दा में किंग एंड क्वीन ऑफ द रिंग इवेंट का आयोजन होगा।
WWE फिर से एक बार मिडिल ईस्ट में एक बड़ा प्रीमियम लाइव इवेंट होस्ट करने वाला है। हाल ही में WWE ने यह ऐलान किया है कि 27 मई को सऊदी अरब के जेद्दा में किंग एंड क्वीन ऑफ द रिंग इवेंट का आयोजन होगा।
कुश्ती के रिंग में नए नाम और रंग-रूप के साथ उतरने वाले पहलवान अपने खेल के अंदाज और कद-काठी की वजह से काफी मशहूर रहते हैं। 
तो चलिए अब आपको ऐसी महिला रेसलर के बारे में बताते हैं जिन्होंने रेसलिंग की दुनिया में बड़ा नाम कमाया और पुरुष पहलवानों को भी पटखनी दी।
पहली क्वीन ऑफ द रिंग बनी जेलिना वेगा
किंग ऑफ रिंग टूर्नामेंट की शुरूआत 1993 में हुई तो वहीं, क्वीन ऑफ द रिंग पहली बार साल 2021 में अस्तित्व में आया।
'द ग्रेट खली' को मात दे चुकी है बेथ फीनिक्स
बेथ फीनिक्स रिंग में "द ग्रेट खली" जैसे पहलवान को मात दे चुकी हैं। 2010 में हुए एक रॉयल रम्बल मैच में उन्होंने बड़ी ही चालाकी से खली को रिंग के बाहर धकेल दिया था जिसके बाद वह फाइट से एलिमिनेट हो गए थे। सिर्फ इतना ही नहीं फाइट के दौरान रिंग में मौजूद दूसरे रेसलर सीएम पंक को भी उन्होंने बुरी तरह पीटा।
अपने से चार गुना वजन वाले हेनरी को एजे ली ने रिंग में हराया
एजे ली (AJ Lee) का असली नाम अप्रिल जीनेट मेंडेज है। एजे अब रेसलिंग से रिटायर हो चुकी हैं लेकिन एक जमाने में वह रिंग के अंदर अच्छे-अच्छों को धूल चटा देते थीं। वह इकलौती महिला पहलवान हैं जिन्होंने WWE 'सुपरस्टार चैलेंज-2013' का टाइटल अपने नाम किया था।
आगे बढ़ने से पहले इस पोल के जरिए अपनी राय साझा कीजिए
चार बार महिला चैंपियन लीटा को हॉल ऑफ फेम में मिला स्थान
WWE रेसलिंग की दुनिया में लीटा ने भी काफी नाम कमाया है। वह 4 बार महिला चैम्पियन रही हैं। 2014 के WWE हॉल ऑफ फेम में भी उन्हें स्थान मिला।
21 साल पहले WWF से बदलकर बना WWE
दरअसल, 2002 से पहले WWE (World Wrestling Entertainment) का नाम WWF (World Wrestling Federation) हुआ करता था। जब वर्ल्ड वाइल्ड लाइफ फंड (WWF) ने कानूनी तौर पर WWF पर अपना दावा ठोका तो रेसलिंग फेडरेशन को अपना नाम बदलकर WWE करना पड़ा।
फाइटिंग में सबकुछ होता है स्क्रिप्टेड
एंटरटेनमेंट, फाइट, रोमांस, ट्रेजडी और पैसे के जबरदस्त कॉम्बिनेशन वाले WWE की फाइट एक स्क्रिप्ट के आधार पर लड़ी जाती है। किसी फिल्म की तरह ही WWE रेसलिंग के लिए भी स्क्रिप्ट लिखी जाती है। इसमें 99 फीसदी फाइट की कहानी पहले ही तय हो जाती है। यह तय हो जाता है कि कौन-सा रेसलर हारेगा और कौन जीतेगा।
रेसलर्स स्क्रिप्ट के अनुसार कैसे खेल लेते हैं। क्या उनसे गलती नहीं होती, तो इसका जवाब है यह कि रेसलर्स काफी प्रोफेशनल होते हैं, साथ ही उनके पास गलती करने का मौका नहीं होता है। उन्हें फाइट की ट्रेनिंग मिली होती है। बकायदा वो रेसलिंग स्कूल से इसके लिए ट्रेंड होकर आते हैं।